Diari Oficial de la Generalitat Valenciana


Sumari del DOGV 8693, del 09-12-2019 (2019/11495)

Informació pública prèvia relativa al projecte d'ordre de la Conselleria de Participació, Transparència, Cooperació i Qualitat Democràtica, per la qual s'aproven les bases reguladores per a la concessió de subvencions en matèria de cooperació al desenvolupament.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8693

Data del DOGV
:   09-12-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/11923


Data del document
:   27-11-2019

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Anunci

Descriptors 

:   * Conselleria de Participació, Transparència, Cooperació i Qualitat Democràtica
    * cooperació administrativa

Informació pública prèvia relativa al projecte d'ordre de la Conselleria de Participació, Transparència, Cooperació i Qualitat Democràtica, per la qual s'aproven les bases reguladores per a la concessió de subvencions en matèria de cooperació al desenvolupament. [2019/11743]  
Mitjançant resolució de 8 de novembre de 2019, la consellera de Participació, Transparència, Cooperació i Qualitat Democràtica ha acordat l'inici de la tramitació del projecte d'ordre de la Conselleria de Participació, Transparència, Cooperació i Qualitat Democràtica per la qual s'aproven les bases reguladores per a la concessió de subvencions en matèria de cooperació al desenvolupament, encomanant la seua tramitació a la Direcció General de Cooperació Internacional al Desenvolupament.  
L'article 133 de la Llei 39/2015, d'1 d'octubre, del procediment administratiu comú de les administracions públiques preveu, en el seu apartat primer, la consulta pública prèvia a l'elaboració dels projectes normatius a fi de recaptar l'opinió dels ciutadans i de les organitzacions més representatives potencialment afectats per la futura norma.  
  
L'article 25.4 del Decret 105/2017, de 28 de juliol, del Consell, de desenvolupament de la Llei 2/2015, de 2 d'abril, de la Generalitat, en matèria de transparència i de regulació del Consell de Transparència, Accés a la Informació Pública i Bon Govern, estableix que en tot cas se substanciaran els processos de participació ciutadana establits en el citat article 133.  
Per tot això, i amb l'objectiu de reforçar i garantir la participació ciutadana en el procediment d'elaboració dels projectes normatius, s'anuncia que la conselleria de Participació, Transparència, Cooperació i Qualitat Democràtica habilitarà en la seua pàgina web, en l'apartat de «normativa en tramitació/participació ciutadana», un apartat específic per a efectuar la consulta prèvia.  
De conformitat amb l'article 165.1 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, la tramitació del present projecte normatiu té caràcter urgent, per la qual cosa la durada d'aquesta consulta serà de set dies hàbils comptats des de l'endemà a la publicació del present anunci en el Diari Oficial de la Generalitat Valenciana.  
  
València, 27 de novembre de 2019.- La directora general de Cooperació Internacional al Desenvolupament: Consuelo Angulo Luna.